གཏམ་བཤད་མཁན་རེ་རེས་གནད་དོན་སེལ་ཆེད་སྒྱུར་བཅོས་ཐད་རང་ཉིད་ཀྱི་བསམ་ཚུལ་བཏོན།བསྟན་འཛིན་བདེ་སྐྱིད་ནི་གྲོང་ཁྱེར་ནེའུ་ཡོག་ཏུ་བཅའ་སྡོད་བྱས་པའི་ཟིན་བྲིས་པ་གྲགས་ཅན་ཞིག་ཡིན་ལ།ཁོ་མོའི་བསམ་ཚུལ་ནི་བོད་ཡིག་གི་མིང་ཚིག་རེ་རེའི་བར་དུ་བར་སྟོང་གིས་བཅད་དེ་ཚིག་ཕྲེང་གི་རྒྱུན་ཐག་གཏོར་བར་བྱེད་རྒྱུ་དེ་རེད།ཁོ་མོས་བཤད་རྒྱུར།མིང་ཚིག་གི་བར་དུ་བར་སྟོང་གིས་བཅད་པ་ཡིན་ན།ཁྱེད་ཀྱིས་ཡི་གེ་ཀློག་སྐབས་དེ་མ་ཐག་ཏུ་མིང་ཚིག་རེ་རེ་ངོས་ཟིན་པ་ཡིན་པས་ཡི་གེའི་གོ་བ་ལོན་ཚད་ཏན་ཏན་མཐོ་རུ་འགྲོ་ངེས་ཏེ།རྒྱུ་མཚན་ནི་དེ་ལྟར་ན་ཡི་གེའི་ཁ་ཇེ་གསལ་དང་རྙོག་འཛིང་ཇེ་ཉུང་དུ་ཕྱིན་པ་རེད།ཁོ་མོས་བཤད་ན།སྐད་བརྡ་རིག་པ་བ་ཚོས་ཞིབ་འཇུག་འདྲ་མིན་བྱས་པ་ལས་ཤེས་རྟོགས་བྱུང་བ་ལྟར་ན།བར་སྟོང་མེད་པའི་འབྲི་སྟངས་ནི་བར་སྟོང་ཡོད་པའི་འབྲི་སྟངས་དང་བསྡུར་ན་མི་ཚོས་བསྐྱུར་སྲིད་པའི་ཉེན་ཁའི་ཚད་མཐོ་ཟེར།ཁོ་མོས་དབྱིན་ཡིག་རྙིང་མ་དཔེ་མཚོན་དུ་དྲངས་ཤིང་།དབྱིན་ཡིག་རྙིང་མའི་ནང་དུ་དུས་རབས་༡༢པར་མ་སླེབས་བར་དུ་ཚིག་བར་དུ་བར་སྟོང་འཇོག་གི་མེད་ལ།རྗེས་སོར་ཚིག་བར་དུ་བར་སྟོང་བཞག་པའི་དབང་གིས་དབྱིན་ཡིག་འབྲི་སྟངས་དང་ཀློག་སྟངས།མཐའ་ན་ཀློག་པ་བོས་རང་ཉིད་ཀྱི་སྐད་ཡིག་གི་ཐོག་ཏུ་བཟུང་བའི་ལྟ་ཚུལ་ཚུན་ཆད་ལ་འགྱུར་བ་ཐེབས་ཏེ།སྐད་ཡིག་གི་ནང་དུ་ཟིང་ཆ་ཆེན་པོ་བསླངས།སྒྱུར་བཅོས་འདི་བཏང་ཚུན་ནས་མིང་ཚིག་དེ་རིམ་བཞིན་གོ་དོན་གྱི་རྨང་གཞིའི་གྲུབ་ཆ་ཞིག་ཏུ་གྱུར།